**Ministru kabineta rīkojuma „Par valsts kustamās mantas nodošanu sabiedriskā labuma organizācijai - biedrībai „Sirds situma darbnīca”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 43.1 panta pirmā daļa nosaka, ka valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Automašīna – transportlīdzeklis marka Audi A6, izlaiduma gads 1994., valsts reģistrācijas numurs EZ4199, atlikusī bilances vērtība 0,00 *euro* atrodas Valsts tiesu medicīnas ekspertīzes centra bilancē. Transportlīdzekļa nobraukums ir 332000 km. Transportlīdzeklis tehniski nolietots, nepieciešams virsbūves, kondicioniera, bremžu u.c. detaļu remonts, tehniskā apskate līdz 2015.gada 23.oktobrim.Transportlīdzeklis nav nepieciešams Valsts tiesu medicīnas ekspertīzes centram, atjaunošanai nepieciešami būtiski valsts budžeta ieguldījumi, kas nav mērķtiecīgi, ņemot vērā nobraukumu, nolietojumu un izlaiduma gadu. Transportlīdzeklis nav nepieciešams Veselības ministrijas padotības iestāžu funkciju izpildes nodrošināšanai, tādēļ uzsākts tā atsavināšanas process. Atbilstoši Ministru kabineta 2011.gada 1.februāra noteikumos Nr.109 *„Kārtība, kādā atsavināma publiskas personas manta”* noteiktajai kārtībai, 2015.gada 14.jūlijā valsts akciju sabiedrības „Valsts nekustamie īpašumi” (turpmāk – Valsts nekustamie īpašumi) mājas lapā ([www.vni.lv](http://www.vni.lv)) tika izsludināta pieteikšanās valsts kustamās mantas (transportlīdzekļa) atsavināšanai. Pieteikšanās termiņa laikā Valsts nekustamie īpašumi mājas lapā uz transportlīdzekļiem nepieteicās nedz valsts pārvaldes iestādes nedz arī atvasinātās publiskās personas vai to iestādes. 2015.gada 15.jūlijā uz transportlīdzekli Valsts nekustamie īpašumi mājas lapā ([www.vni.lv](http://www.vni.lv)) tika saņemts pieteikums no biedrības „Sirds siltuma darbnīca” (reģistrācijas Nr.40008213062, juridiskā adrese: Pārgaujas iela 10-25, Valmiera, LV-4201, sabiedriskā labuma organizācijas statuss no 2014.gada 19.februāra) (turpmāk – sabiedriskā labuma organizācija). Sabiedriskā labuma organizācija ar 2015.gada 19.augusta iesniegumu Veselības ministriju informēja par to, ka tā vēlas pārņemt transportlīdzekli, lai to izmantotu sabiedriskā labuma organizācijas uzdevumu izpildei, sniedzot atbalstu priekšlaikus dzimušiem bērniem, viņu vecākiem, bērniem, kuriem trūkst vecāku gādības, izmantojot transportlīdzekli, lai nogādātu ģimenēm Latvijas dažādos novados labdarības ziedojumos iegūtās lietas, kā arī transportētu izejvielas, gatavos materiālus, un brīvprātīgos atbalsta sniedzējus uz dažādiem pasākumiem. Sabiedriskā labuma organizācija norāda, ka tā piesaista brīvprātīgās personas, kas šuj un tamborē bērniem drēbes un brīvprātīgi iesaistās palīdzības sniegšanā.Rīkojuma projektā minētais transportlīdzeklis vēl ir izmantojams, un sabiedriskā labuma organizācija ir sniegusi Veselības ministrijai apliecinājumu, ka izmantos tos savā darbībā, tādēļ nav piemērojams Nolietotu transportlīdzekļu apsaimniekošanas likums. *Publiskas personas mantas atsavināšanas likuma* 43.1 panta pirmā daļa nosaka, ka valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets. Ministru kabineta rīkojuma *„Par valsts kustamās mantas nodošanu sabiedriskā labuma* organizācijai - biedrībai „Sirds situma darbnīca”” projekta (turpmāk **–** rīkojuma projekts) mērķis ir pieņemt Ministru kabineta lēmumu par valsts kustamās mantas (transportlīdzekļa) nodošanu bez atlīdzības sabiedriskā labuma organizācijai.Rīkojuma projekta būtība ir saskaņā ar *Publiskas personas mantas atsavināšanas likuma* 43.1 panta pirmo daļu atļaut Veselības ministrijas padotības iestādei Valsts tiesu medicīnas ekspertīzes centram nodot bez atlīdzības sabiedriskā labuma organizācijai valsts kustamo mantu – transportlīdzekli.Rīkojuma projekts nosaka, ka Valsts tiesu medicīnas ekspertīzes centrs noslēdz līgumu ar sabiedriskā labuma organizāciju par šā rīkojuma 1.punktā minētās kustamās mantas nodošanu un pieņemšanu, līgumā nosakot, ka izdevumus, kas saistīti ar kustamās mantas reģistrāciju un transportēšanu, sedz sabiedriskā labuma organizācija.Ministru kabineta rīkojuma projekts atrisinās visas anotācijas šajā punktā minētās problēmas. |
| 3. | Projekta izstrādē iesaistītās institūcijas | Veselības ministrija un Valsts tiesu medicīnas ekspertīzes centrs |
| 4. | Cita informācija | Sakarā ar to, ka atsavināmajam transportlīdzeklim nav noteikta tirgus vērtība, Valsts tiesu medicīnas ekspertīzes centrs, slēdzot līgumu, ievēros *Publiskas personas finanšu līdzekļu un mantas izšķērdēšanas likuma* 12.panta tiesību normas par dāvinājuma līguma noslēgšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedriskā labuma organizācija, kura bez atlīdzības iegūst savā īpašumā kustamo mantu savas darbības mērķu realizēšanai.Valsts tiesu medicīnas ekspertīzes centrs, kuram atsavina iestādei nevajadzīgo valsts kustamo mantu.Sabiedriskā labuma organizācijas sadarbības personas un palīdzības saņēmēji, uzlabojot ģimeņu nodrošinājumu Latvijas novados ar labdarības ziedojumos iegūto pārtiku, apģērbu un citu mantu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana par transportlīdzekļa atsavināšanas uzsākšanu notika 2015.gada 14.jūlijā Valsts nekustamie īpašumi mājas lapā ([www.vni.lv](http://www.vni.lv)), kad tika izsludināta pieteikšanās uz valsts kustamo mantu.  |
| 2. | Sabiedrības līdzdalība projekta izstrādē | Tika saņemts pieteikums no sabiedriskā labuma organizācijas  |
| 3. | Sabiedrības līdzdalības rezultāti | Sagatavots Ministru kabineta rīkojuma projekts par valsts kustamās mantas nodošanu sabiedriskā labuma organizācijai  |
| 4. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tiesu medicīnas ekspertīzes centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas III, IV un V sadaļa – projekts šīs jomas neskar

Veselības ministrs G.Belēvičs

Vīza: Valsts sekretāre S.Zvidriņa

08.10.2015 12:31

827

I.Brūvere

Veselības ministrijas Juridiskās nodaļas juriskonsulte

Ieva.Bruvere@vm.gov.lv, 67876061